
1. ÚVOD 
Centrum poradenstva a prevencie (CPP) v Trenčíne touto cestou ponúka v školskom roku 2026/27 školám a školským zariadeniam vo svojej pôsobnosti preventívne/intervenčné programy určené predškolákom, žiakom základných a stredných škôl, ako aj pedagogickým/odborným pracovníkom a školským podporným tímom. 
Podľa novely č. 323/2025 Z. z., ktorá nadobudla účinnosť od 1. 1. 2026 a upravuje zákon č. 245/2008 o výchove a vzdelávaní (školský zákon); univerzálnu a selektívnu prevenciu, t.j. činnosti podpornej úrovne prvého a druhého stupňa vykonávajú pedagogickí/odborní zamestnanci školy a školské podporné tímy.
V súlade s § 131 ods. 4 zákona č. 245/2008 Z. z. odborní zamestnanci centra poradenstva a prevencie v rámci podpornej úrovne tretieho stupňa vykonávajú okrem iných odborných činností aj prevenciu. Centrum poradenstva a prevencie poskytuje tieto odborné činnosti deťom a žiakom so zameraním na ich osobnostný, vzdelávací a kariérový rozvoj.
Selektívna preventívna činnosť sa vykonáva so zámerom systematicky pôsobiť na dieťa/žiaka z rizikovej skupiny, predchádzať vzniku prejavov rizikového správania v tejto skupine a rozvíjať u nich zdravé copingové stratégie.
Indikovaná prevencia sa deje u detí/žiakov u ktorých sa identifikovali prejavy rizikového správania so zámerom zmierniť, optimalizovať rizikové správanie a zamedziť tak nárastu sociálnych, zdravotných, výchovných rizík pre jednotlivca a spoločnosť.
Priama preventívna činnosť je v kompetencii sociálneho pedagóga Centra poradenstva a prevencie Trenčín. 
Nárok na preventívne aktivity, ktoré spadajú do kompetencie sociálneho pedagóga majú prednostne školy, ktoré:
· nedisponujú vlastným školským podporným tímom
· patria do okresu Trenčín
· na škole sa vyskytol mimoriadne závažný problém, ktorého riešenie nie je v silách školského podporného tímu. 
Preventívne programy spadajúce do oblasti selektívnej  a indikovanej prevencie majú za cieľ eliminovať vyskytujúce sa nežiadúce a patologické javy v správaní žiakov, ktoré pokračujú aj po intervenciách v rámci univerzálnej a selektívnej prevencie pedagogických/odborných zamestnancov školy a školských podporných tímov.
[bookmark: _Hlk145579614]Podmienkou realizácie preventívneho programu je nadväznosť na vykonané preventívne aktivity na podpornej úrovni 1. a 2. stupňa, ktoré uvediete v Žiadosti o realizáciu preventívneho/intervenčného programu. 
Objednať preventívne aktivity je možné celoročne prostredníctvom:
a) Objednávacieho formulára na preventívne aktivity na mail: prevencia@cpptn.sk (pokiaľ sa nejedná o preventívny program, ale iný typ preventívnej aktivity).
b) Žiadosti o realizáciu preventívneho/intervenčného programu na mail: prevencia@cpptn.sk 
Formulár i Žiadosť uvádzame v Prílohe. Na jeden formulár so žiadosťou sa uvádza iba jeden typ preventívnej činnosti (viď inštrukcia pri formulári).
2. INFORMÁCIA O PREVENTÍVNYCH AKTIVITÁCH A PROGRAMOCH PRE MŠ, ZŠ A SŠ
Preventívne aktivity ponúkané v školskom roku 2026/2027: 
· Drogy smutný raj – prevencia látkových závislostí, vhodná pre 8. a 9. ročník ZŠ a SŠ.       
· Nelátkové závislosti – prevencia závislostí (sekty, nadužívanie PC a mobilov a pod.), vhodné pre 2. stupeň ZŠ a SŠ.
· Nástrahy internetu – prevencia nadužívania PC a mobilov, sociálne siete, gambling, sexuálni predátori na soc. sieťach a chatoch. Vhodné pre žiakov od 7. roč. ZŠ vyššie. 
· Šikana a kyberšikana -  prevencia šikany, edukatívny charakter prednášky, ponúka rôzne možnosti riešenia ťažkostí a návody pre deti, čo robiť v prípade, že sa stanú obeťou alebo svedkom šikany. Neslúži ako intervencia pre kolektívy, v ktorých sa aktuálne problém šikany rieši. Vhodné pre žiakov od 5. ročníka ZŠ.
· Rovesnícke vzťahy – sociometria, prevencia šikany, riešenie ťažkostí v oblasti vzťahov, nácvik vhodnej komunikácie, posilnenie pozitívnej klímy a spolupráce v triede. Vhodné pre žiakov od 4. ročníka ZŠ.
· Extrémizmus, sekty a kulty – prevencia extrémistických prejavov a závislosti od siekt a rôznych iných extrémistických skupín. Vhodné od 9. ročníka ZŠ a pre žiakov SŠ.
· Partnerstvo a rodičovstvo – preventívny program o partnerstve, rodičovstve, dôležitosti vzťahov, prevencia závislosti od pornografie, budovanie zdravých partnerských vzťahov, zdravý vzťah k intimite medzi partnermi, rodičovské kompetencie, rodičovské roly a ich úloha v živote detí. Vhodné pre žiakov od 8. ročníka ZŠ.
· Výchova k tolerancii – preventívna aktivita zameraná na podporu tolerancie, rešpektu a prijímania rozmanitosti v triednom kolektíve a spoločnosti. Prostredníctvom zážitkových a skupinových aktivít vedie žiakov k citlivosti voči odlišnostiam, odbúravaniu predsudkov a stereotypov, rozvoju empatie, vzájomného rešpektu a znášanlivosti. Program podporuje vytváranie bezpečnej a pozitívnej klímy v triede a zdravých rovesníckych vzťahov. Vhodné pre žiakov od 7. ročníka ZŠ.
· Ako zvládnuť prechod na strednú školu – preventívny program zameraná na zvládnutie adaptačného prechodu zo základnej na strednú školu. Pomáha žiakom pripraviť sa na nové školské prostredie, zvládnuť prvé dni na novej škole, urobiť dobrý prvý dojem a prirodzene sa začleniť do nového kolektívu. Venuje sa nadväzovaniu nových priateľstiev, vhodnej komunikácii, budovaniu zdravých rovesníckych vzťahov a situáciám či spôsobom správania, ktorým je vhodné sa pri vstupe do nového kolektívu vyvarovať. Vhodné pre žiakov 1. ročníka SŠ.
· Adaptačné minimum – krátkodobá preventívna aktivita zameraná na podporu utvárania nového triedneho kolektívu, vzájomné zoznámenie žiakov a budovanie pozitívnych rovesníckych vzťahov. Prostredníctvom zážitkových a skupinových aktivít podporuje spoluprácu, komunikáciu, vzájomné spoznávanie a vytváranie bezpečnej a pozitívnej klímy v novovznikajúcom kolektíve. Obsah a forma aktivity sa individuálne prispôsobujú veku a potrebám žiakov. Rozsah: 2 vyučovacie hodiny. Vhodné pre žiakov od 4. ročníka ZŠ až po žiakov SŠ.
· Umenie komunikácie – dlhodobý preventívny program zameraný na rozvoj komunikačných zručností žiakov, zvládanie náročných komunikačných situácií a konštruktívne riešenie konfliktov bez hádok a zbytočného vyhrocovania. Žiaci sa prostredníctvom zážitkových aktivít učia vyjadriť svoje potreby a názory, aktívne počúvať, rešpektovať hranice druhých, primerane povedať „STOP“ a reagovať v konfliktných situáciách. Program vychádza z princípov nenásilnej komunikácie a pomáha žiakom porozumieť zložitému umeniu medziľudskej komunikácie. Ideálne je program zaradiť do tried, ktoré v predchádzajúcich rokoch absolvovali program Rovesnícke vzťahy a majú skúsenosť so zážitkovým učením. Vhodné pre žiakov od 7. ročníka ZŠ až po žiakov SŠ.
Každá preventívna aktivita je realizovaná v rozsahu 3 vyučovacích hodín. Po individuálnej konzultácii môžeme preventívnu aktivitu v prípade potreby transformovať aj na preventívny program, ktorý pripravíme na mieru potrebám a požiadavkám Vašej školy. V prípade záujmu je potrebné poslať žiadosť prostredníctvom Objednávacieho formulára do konca septembra 2026 (v prípade potreby aj priebežne) na: prevencia@cpptn.sk.
3. KARIÉROVÉ PORADENSTVO
ZŠ: preventívny program kariérového poradenstva „Moja životná cesta“ ako primárnu prevenciu realizuje podporná úroveň 1. a 2. stupňa, t.j. pedagogickí a odborní zamestnanci školy. Zamestnanci sa môžu zahlásiť na vyškolenie v programe v našom CPP. Záujem je potrebné nahlásiť prostredníctvom Objednávacieho formulára do konca septembra 2026 na: andrea.musutova@cpptn.sk
SŠ: preventívny program kariérového poradenstva pre žiakov stredných škôl.
1. časť: Beseda ku kariérovému poradenstvu pre všetkých žiakov. 
2. časť: Skupinová diagnostika kognitívnych schopností, osobnostných charakteristík a záujmov. 
3. časť: Individuálna interpretácia výsledkov. 
Druhá a tretia časť prebieha u plnoletých žiakov v podobe ako bola doteraz, u neplnoletých žiakov nastala metodická zmena -  podmienkou interpretácie je prítomnosť zákonného zástupcu so žiakom. 
Záujem za jednotlivé školy a ročníky je potrebné nahlásiť prostredníctvom Objednávacieho formulára do konca septembra 2026 na: andrea.musutova@cpptn.sk

4. KRÍZOVÁ INTERVENCIA
V prípade potreby krízovej intervencie škola kontaktuje Centrum poradenstva a prevencie (CPP). Krízová intervencia je súčasťou odborných činností poskytovaných v systéme poradenstva a prevencie a podľa § 131 ods. 3 a 4 školského zákona patrí do kompetencie 2. a 3. úrovne odbornej podpory.
Krízová intervencia je zároveň opatrením podpory, na ktorého poskytnutie nie je potrebný súhlas zákonného zástupcu. Zákonný zástupca je však o realizácii krízovej intervencie informovaný (väčšinou prostredníctvom oznamu na Edupage).
➢ Krízová intervencia na školách v prípade prírodnej katastrofy, útoku, smrti učiteľa/ žiaka. Realizuje sa (optimálne) na tretí až štvrtý deň po udalosti. Predstavuje komplexnú stratégiu, ktorá zahŕňa spoluprácu v záchrannom tíme, vedenie krízovej intervencie v malých skupinách, ako aj v triedach, psychoedukáciu pre rodičov, učiteľov a verejnosť, vystupovanie a využitie médií počas krízy. Žiakom i učiteľom je ponúknuté následné post-traumatické poradenstvo, skríning a prevencia, čím sa predchádza sekundárnemu poškodeniu všetkých zúčastnených v školskom systéme.
➢ Krízová intervencia po samovražednom pokuse/samovražde. Realizuje sa (optimálne) na tretí až štvrtý deň po udalosti. Predstavuje komplexnú stratégiu, ktorá zahŕňa krízovú intervenciu v triede po samovražednom pokuse (práca so skupinami žiakov, učiteľov a rodičov), predchádzanie napodobňovaniu suicidálneho správania, traume a sekundárnemu poškodeniu všetkých zúčastnených v školskom systéme.
Objednať krízovú intervenciu je potrebné čím skôr po tragickej udalosti, najlepšie telefonicky a písomne prostredníctvom Objednávacieho formulára (zaslať na prevencia@cpptn.sk), aby mohla byť realizovaná na tretí až štvrtý deň, nakoľko minimálne dva dni potrebujeme na prípravu a organizačné zabezpečenie.

5. AKTIVITY PRE PEDAGOGICKÝCH A ODBORNÝCH ZAMESTNANCOV
· Školskí psychológovia sa v tomto šk. roku môžu zahlásiť na výcvikovú skupinu:
· Emócie – neobjavený dar (preventívny program) zameraný na porozumenie emóciám a podporu ich konštruktívneho zvládania. Zameranie : hnev – pokoj, smútok-radosť, strach – odvaha, hanba a vina – sebahodnota, šťastie, spokojnosť a vďačnosť. 
· Prevencia porúch príjmu potravy pre dievčatá inšpirovaná Projektom sebadôvery od spoločnosti Dove. Zameranie: edukácia o ideále krásy, zdravom životnom štýle a duševnom zdraví, objavovanie vlastného ja a pozitívne vnímanie svojho tela, vďačnosti za svoje zdravie, vzájomná podpora žien a dievčat, akceptovanie svojich odlišností a vnímanie vlastnej výnimočnosti, podpora sebavedomia.
Záujem je potrebné nahlásiť prostredníctvom Objednávacieho formulára do konca septembra 2026 na: prevencia@cpptn.sk.
· Školskí psychológovia a sociálni pedagógovia sa v tomto šk. roku môžu zahlásiť na výcvikovú skupinu: 
· Protidrogová prevencia: Drogy – smutný raj (preventívny program): prevencia drogových a nelátkových závislostí a rizikového správania. Zameranie: cigarety, alkohol, marihuana, pervitín, kokaín, heroín, hazardné hry.

Záujem je potrebné nahlásiť prostredníctvom Objednávacieho formulára do konca septembra 2026 na: prevencia@cpptn.sk . Programy sa realizujú pri minimálnom počte 7 prihlásených účastníkov.

· Výchovní/kariéroví poradcovia, školskí psychológovia a sociálni pedagógovia sa v tomto šk. roku môžu zahlásiť na výcvikovú skupinu:
· Moja životná cesta: program kariérového poradenstva pre žiakov 8. a 9. ročníkov ZŠ - 1. smerová voľba
[bookmark: _Hlk145414422]Záujem je potrebné nahlásiť prostredníctvom Objednávacieho formulára do konca septembra 2026 na: andrea.musutova@cpptn.sk
V našej ponuke naďalej ostáva metodické a supervízne vedenie pre kariérových/výchovných poradcov, školských špeciálnych pedagógov, školských psychológov, školských sociálnych pedagógov, koordinátorov prevencie, pedagogických asistentov a metodičky MŠ:
· Metodické stretnutia a pracovné porady – podľa rozpisu v Termínovníku aktivít
· Individuálne supervízie –  podľa písomnej dohody (realizujú: Mgr. Čopíková, Mgr. Šléšková a Mgr. Pevná).
· Skupinové online supervízie – 1x mesačne podľa rozpisu v Termínovníku aktivít
· Konzultácie s multidisciplinárnymi tímami – podľa požiadaviek školy






[image: ]CENTRUM PORADENSTVA A PREVENCIE

Žiadosť o realizáciu preventívneho/ intervenčného programu

Žiadateľ/Iniciátor preventívneho programu: .............................................................................................
Škola: ........................................................................................................................................................ Trieda: .................................... Počet detí/žiakov: ................................... (MŠ – vek detí: ….................) Požadovaný mesiac realizácie: ..................................................................................................................

[bookmark: _Hlk144974991]Za realizáciu v MŠ/ZŠ/SŠ zodpovedný (meno a priezvisko): 
výchovný poradca/koordinátor prevencie/triedny učiteľ/iný zamestnanec: ...................................................................................................................................................................
Kontakt na zodpovedného zamestnanca: t.č. .............................. email: .................................................. Deň a čas kedy je možné telefonicky kontaktovať: ................................................................................... 

Dôležité! Aby sa žiak mohol zúčastniť preventívneho programu, potrebuje podpísaný súhlas zákonného zástupcu s preventívnou aktivitou. Súhlas zašle CPP zodpovednému zamestnancovi, ktorý zabezpečí rozoslanie a vyzbieranie súhlasov od zákonných zástupcov. Žiak s nepodpísaným súhlasom sa nemôže zúčastniť a v čase realizácie programu absolvuje vyučovanie v inej triede.

Dôvody realizácie preventívnej aktivity/ programu (zamerajte sa na spúšťače ťažkostí, s čím súvisia, ako ovplyvňujú triedu, aké majú tieto ťažkosti dôsledky):
............................................................................................................................................................................................................................................................................................................................................................................................................................................................................................................

Analýza aktuálnej situácie v triede: ................................................................................................................................................................... ................................................................................................................................................................... ................................................................................................................................................................... ................................................................................................................................................................... 

Popíšte aké intervencie v zmysle 1. a 2. stupňa podpory ste už realizovali a s akým výsledkom?
............................................................................................................................................................................................................................................................................................................................................................................................................................................................................................................ ........................................................................................................................................................................................................................................................................................................................................

Očakávania od aktivity/programu/intervencie: ................................................................................................................................................................... ................................................................................................................................................................... ................................................................................................................................................................... ................................................................................................................................................................... 
Vyplnil (meno a priezvisko, kontakt): 

Podpis riaditeľa a pečiatka školy:  	                                                               Dátum: 




Žiadosť zaslať poštou alebo sken žiadosti elektronicky na: prevencia@cpptn.sk 

Objednávací formulár na preventívne aktivity








	Typ požadovanej aktivity*
	Trieda a počet žiakov 

(v prípade skupinových aktivít pre deti a žiakov)

	Počet ped. a odbor. zamestnancov

(v prípade výcvikových skupín)
	Termín konania (vyplní CPP)

	                          

         
	
	
	




* Pre každý typ požadovanej aktivity a pre každú triedu prosím vypíšte osobitný formulár, bez ohľadu na to, že žiadate o aktivitu pre viacero tried školy. Napr. Drogy – smutný raj  pre 4 triedy v 7. ročníku, ďalší formulár vypíšete pre aktivitu Šikana a kyberšikana pre 1 triedu v 8. ročníku atď. Ďakujeme. 







Vyplnil (meno a priezvisko, kontakt): 


Podpis riaditeľa a pečiatka školy:  	                                                               Dátum: 



Žiadosť zaslať poštou alebo sken žiadosti elektronicky na: prevencia@cpptn.sk 
V prípade Kariérového poradenstva na: andrea.musutova@cpptn.sk 

